Publication: Magyar Közlöny
Issue: MK-2001-43 (Year: 2001, Number: 43)
Era: 1990-2004
Section: 1997. évi CLVI. törvényben (a továbbiakban: Khtv.) megállapított követelmények alapján végzi tevékenységét,
Paragraph Index: 697

(1) bekezdése alapján vezető állású munkavállalónak minősül, aki a kuratóriumi ülések tanácskozási jogú, meghívott résztvevője. 9.4. Az Iroda működésének részletes szabályait, az igazgató feladatait, az Iroda tevékenységének ellenőrzését az Alapító Okiratban foglaltakkal összhangban az SZMSZ szabályozza. 9.5. Az Iroda működési költségeit a Közalapítvány fedezi. Az Iroda éves költségvetését a Kuratórium hagyja jóvá. Az Iroda igazgatója gyakorolja mindazokat a jogokat, amelyek az Iroda működtetéséhez szükségesek, beleértve az Irodán foglalkoztatottakkal kapcsolatos munkáltatói jogokat is. 9.6. Az Iroda biztosítja azt is, hogy a közhasznú működés során keletkezett iratokba előre egyeztetett helyen és időpontban — érdekeltségének igazolása mellett, a Kuratórium zárt tanácskozásáról készített jegyzőkönyv kivételével — bárki betekinthessen. Az éves közhasznúsági jelentésre ez a szabály azzal az eltéréssel irányadó, hogy annak megtekintéséhez az érdekeltség igazolására nincs szükség, továbbá arról bárki másolatot igényelhet az ezzel kapcsolatos költségek megtérítése mellett.

Source: https://magyarkozlony.hu/hivatalos-lapok/63a6486779bfa5c8125bbc2c7dafef09d13bd214/dokumentumok/f3e0beebfd86ad9435a490bbc2a68d9a23bcac54/letoltes